ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী সর্বভারতীয় ব্যাঘ্র পরিসংখ্যান ২০১৮’র চতুর্থ পর্যায় প্রকাশ করলেন
ভারতে বাঘের সংখ্যা বেড়ে হয়েছে ২ হাজার ৯৬৭; প্রধানমন্ত্রী একে ঐতিহাসিক সাফল্য বলে বর্ণনা করেছেন
নয়াদিল্লি, ২৯ জুলাই, ২০১৯
আন্তর্জাতিক ব্যাঘ্র দিবস উপলক্ষে প্রধানমন্ত্রী শ্রী নরেন্দ্র মোদী নতুন দিল্লির লোক কল্যাণ মার্গে সর্বভারতীয় ব্যাঘ্র পরিসংখ্যান ২০১৮’র চতুর্থ পর্যায়ের প্রকাশ করেন।
এই সমীক্ষা অনুযায়ী ভারতে ২০১৮ সালে বাঘের সংখ্যা বেড়ে হয়েছে ২ হাজার ৯৬৭।
এই উপলক্ষে আয়োজিত অনুষ্ঠানে প্রধানমন্ত্রী একে ভারতের এক ঐতিহাসিক সাফল্য বলে বর্ণনা করেছেন। ব্যাঘ্র সংরক্ষণে ভারতের অঙ্গীকারের কথা ব্যক্ত করে প্রধানমন্ত্রী এই কাজে জড়িত সংশ্লিষ্ট সকলের ভূমিকার প্রশংসা করেন। তিনি একে ‘সংকল্প সে সিদ্ধি’র আদর্শ উদাহরণ বলে উল্লেখ করেন। তিনি বলেন, ভারতের জনগণ যে কাজটি করার সিদ্ধান্ত নেন, কোনও শক্তিই সেটিকে প্রতিহত করতে পারে না।
প্রধানমন্ত্রী বলেন, ভারতে এখন প্রায় ৩ হাজার বাঘের বাস, যা বিশ্বে বাঘের বৃহৎ বিচরণ ক্ষেত্র।
শ্রী নরেন্দ্র মোদী বলেন, পরিবেশ সংরক্ষণে বিশেষ উদ্যোগ গ্রহণ অত্যন্ত জরুরি। একাজে নির্দিষ্ট কয়েকজনের পরিবর্তে সামগ্রিকভাবে সকলকে একযোগে কাজ করতে হবে। তিনি বলেন, উন্নয়ন ও পরিবেশের মধ্যে ভারসাম্য রেখে চলতে হবে। আমাদের অর্থনীতিতে সংরক্ষণের ব্যাপারে বিশেষ আলাপ-আলোচনার প্রয়োজন রয়েছে।
আমাদের নাগরিকদের জন্য আরও গৃহ নির্মান করতে হবে। একই সঙ্গে, বন্যপ্রাণীদের জন্য উপযুক্ত বিচরণভূমি সৃষ্টি করতে হবে। ভারতের সামুদ্রিক প্রাণী-নির্ভর একটি সমৃদ্ধ অর্থনীতি ও বাস্তুতন্ত্র গড়ে উঠবে।
প্রধানমন্ত্রী আশা প্রকাশ করেন, ভারত আর্থিক দিক থেকে এবং পরিবেশগতভাবে সমৃদ্ধ হয়ে উঠবে। দেশে আরও সড়ক নির্মাণ, রেল যোগাযোগ ব্যবস্থার উন্নতির পাশাপাশি, পরিচ্ছন্ন নদী এবং সবুজায়ন বৃদ্ধি পাবে।
বিগত পাঁচ বছরে পরবর্তী প্রজন্মের জন্য দ্রুতগতিতে পরিকাঠামো নির্মাণের পাশাপাশি, বনাঞ্চল বৃদ্ধি পেয়েছে। ২০১৪ সালে সংরক্ষিত অঞ্চলের পরিমাণ ছিল ৬৯২টি। ২০১৯ – এ তা বেড়ে হয়েছে ৮৬০। ২০১৪ সালে সম্প্রদায়গত অভয়ারণ্যের সংখ্যা ছিল ৪৩, যা এখন বেড়ে হয়েছে ১০০।
শ্রী মোদী বলেন, স্বচ্ছ জ্বালানি ও পুনর্নবীকরণযোগ্য জ্বালানি-ভিত্তিক অর্থনীতি গড়ে তুলতে ভারত সংকল্পবদ্ধ। দেশের শক্তি উৎপাদনে বর্জ্য ও জৈব পদার্থ ব্যবহার করা হচ্ছে। রান্নার গ্যাসের জন্য ‘উজ্জ্বলা’ এবং এলইডি বাল্বের জন্য ‘উজালা’ প্রকল্পের অগ্রগতির কথাও তিনি উল্লেখ করেন।
ব্যাঘ্র সংরক্ষণের জন্য প্রধানমন্ত্রী আরও বেশি উদ্যোগের ওপর জোর দেন।
অনুষ্ঠানে পরিবেশ, বন ও জলবায়ু পরিবর্তন দপ্তরের মন্ত্রী শ্রী প্রকাশ জাভড়েকর, প্রতিমন্ত্রী শ্রী বাবুল সুপ্রিয় এবং মন্ত্রকের সচিব শ্রী সি কে মিশ্র উপস্থিত ছিলেন।
CG/CB/SB
(Visitor Counter : 185
কৃষিমন্ত্রক
পিএম কিষাণ মান ধন যোজনার আওতায় নাম নথিভুক্তিকরণ
নয়াদিল্লী, ১৩ মার্চ, ২০২০
২০১৯ এর ১২ই সেপ্টেম্বর ক্ষুদ্র ও প্রান্তিক কৃষকদের বৃদ্ধ বয়সে সামাজিক সুরক্ষা দিতে সরকার প্রধানমন্ত্রী কিষাণ মান ধন যোজনা চালু করেছে। এই যোজনায় কৃষকরা ৬০ বছর বয়সের পর ন্যূনতম ৩ হাজার টাকা পেনশন পাবেন। ক্ষুদ্র এবং প্রান্তিক কৃষকরা, যাঁদের বয়স ১৮-৪০এর মধ্যে, তাঁরা এই প্রকল্পে যোগদান করতে পারেন। যোগ্য কৃষকরা নিকটবর্তী কমন সার্ভিস সেন্টার অথবা রাজ্য এবং কেন্দ্রশাসিত অঞ্চলগুলির মনোনীত পিএম-কিষাণ নোডাল অফিসারের কাছে তাদের নাম নথিভুক্ত করতে পারেন। কৃষকরা www.pmkmy.gov.in এই ওয়েব পোর্টালে গিয়েও তাঁদের নাম নথিভুক্ত করতে পারেন।
এই পেনশন প্রকল্পটি স্বেচ্ছামূলক। কৃষকরা তাঁদের বয়স অনুসারে ৫৫ থেকে ২০০ টাকা, প্রতি মাসে এই তহবিলে জমা দিতে পারেন। সমপরিমান অর্থ কেন্দ্র জমা দেবে। গত ১১ই মার্চ পর্যন্ত ১৯,৯৭,৫৫৩ জন কৃষক এই প্রকল্পে তাঁদের নাম নথিভুক্ত করেছেন।
রাজ্যসভায় আজ এক প্রশ্নের লিখিত জবাবে কৃষি ও কৃষক কল্যাণ মন্ত্রী শ্রী নরেন্দ্র সিং তোমর এই তথ্য জানান।
CG/CB/NS
(Visitor Counter : 135
কেন্দ্রীয়মন্ত্রিসভা
রাশিয়ার জয়েন্ট স্টক কোম্পানি রসজিওলজিকা এবং ভারতের ভারতীয় ভূ-বৈজ্ঞানিক সর্বেক্ষণের মধ্যে ভূ-বিজ্ঞান সংক্রান্ত স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লি, ৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ রাশিয়ার জয়েন্ট স্টক কোম্পানি রাষ্ট্রায়ত্ত সংস্থা রসজিও বা রসজিওলজিকা এবং ভারতের খনি মন্ত্রকের ভারতীয় ভূ-বৈজ্ঞানিক সর্বেক্ষণ -এর মধ্যে ভূ-বিজ্ঞান সংক্রান্ত সহযোগিতার জন্য স্বাক্ষরিত সমঝোতাপত্রটি অনুমোদিত হয়েছে।
এই সমঝোতাপত্রের মূল উদ্দেশ্য হল, গভীর সমুদ্রে অথবা মাটির নিচে থাকা খনিজ পদার্থের উত্তোলন, আকাশপথে ভূ-প্রাকৃতিক তথ্য সংগ্রহ, পিজিই এবং আরইই উত্তোলন ও গবেষণা, রাশিয়ার উন্নত তথ্যপ্রযুক্তির সাহায্যে ভারতীয় ভূ-বৈজ্ঞানিক তথ্যের মাধ্যমে খনি সংক্রান্ত ক্ষেত্রে যৌথ উদ্যোগ গ্রহণ। এছাড়াও, খনন কাজ, গবেষণাগারে পরীক্ষানিরীক্ষা, যথাযথ তথ্য সংগ্রহ, খনিজ পদার্থ উত্তোলনে ব্যয়সাশ্রয়ী পন্থাপদ্ধতি, প্রশিক্ষণ ও দক্ষতা বৃদ্ধির মতো বিভিন্ন বিষয়ে দুটি সংস্থার মধ্যে সহযোগিতা গড়ে উঠবে।
রসজিও এবং জিএসআই-এর দীর্ঘদিনের অভিজ্ঞতাকে এর ফলে আরো ভালোভাবে কাজে লাগান যাবে। দুটি সংস্থার মধ্যে ভূ-বিজ্ঞানে ভবিষ্যতে সহযোগিতার ক্ষেত্রে কোন পদ্ধতি অবলম্বন করা উচিৎ তা এই সমঝোতার ফলে সিদ্ধান্ত গ্রহণে সুবিধা হবে।
প্রেক্ষাপট –
রাশিয়ার জয়েন্ট স্টক কোম্পানি রসজিও ভৌগোলিক বিভিন্ন তথ্য সংগ্রহ, খনি থেকে খনিজ পদার্থ উত্তোলন ইত্যাদি কাজে উচ্চতর পেশাদার একটি সংস্থা। আঞ্চলিক সমীক্ষা থেকে শুরু করে খনিজ সম্পদের সঙ্গে যুক্ত বিভিন্ন ধরনের কাজকর্ম এই সংস্থার মাধ্যমে হয়ে থাকে। রসজিও-র একটি প্রতিনিধিদল ২০২০ সালে ভারত সফরের সময় কেন্দ্রীয় খনি মন্ত্রক এবং জিএসআই-এর সঙ্গে নতুন দিল্লিতে একটি বৈঠক করে। বৈঠকে ভূ-বিজ্ঞান সংক্রান্ত বিভিন্ন ক্ষেত্রে সহযোগিতার বিষয় নিয়ে আলোচনা হয়। দুটি সংস্থার মধ্যে সেই সময়ে এই সমঝোতাপত্রটি স্বাক্ষরিত হয়েছিল। রসজিও-র সঙ্গে আলোচনার পর জিএসআই এই সমঝোতাপত্রের খসড়া চূড়ান্ত করে।
CG/CB/DM/
(
প্রধানমন্ত্রীরদপ্তর
প্রধানমন্ত্রী বলেছেন, এবারের বাজেট ভারতের আত্মবিশ্বাসের প্রতিফলন
প্রতিটি নাগরিককে যুক্ত করা এবং আত্মনির্ভরতার স্বপ্ন পূরণ করবে এবারের বাজেট : প্রধানমন্ত্রী
এই বাজেট ব্যক্তি-বিশেষ, বিনিয়োগকারী, শিল্প সংস্থা এবং পরিকাঠামো ক্ষেত্রে ইতিবাচক পরিবর্তন আনবে : প্রধানমন্ত্রী
এবারের বাজেটে গ্রাম এবং আমাদের কৃষকরা সবচেয়ে গুরুত্ব পেয়েছেন : প্রধানমন্ত্রী
নয়াদিল্লি, ০১ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী বলেছেন, এ বছরের বাজেট বাস্তবতার অনুভব, উন্নয়নের প্রতি আস্থা এবং ভারতের আত্মবিশ্বাসের প্রতিফলন। এর মাধ্যমে বিশ্ব সঙ্কটের এই সময়ে নতুন আস্থা গড়ে উঠবে।
লোকসভায় আজ পেশ হওয়া কেন্দ্রীয় বাজেট প্রসঙ্গে প্রধানমন্ত্রী বলেছেন, এবারের বাজেট আত্মনির্ভরতার স্বপ্ন পূরণ করবে। এর মাধ্যমে প্রতিটি নাগরিক এবং সমাজের সকল শ্রেণী যুক্ত হবেন। উন্নয়নের নতুন সুযোগ বৃদ্ধি; যুবক-যুবতীদের জন্য নতুন নতুন সুযোগ, মানবসম্পদের নতুন দিক নির্ণয়; পরিকাঠামো উন্নয়ন এবং নতুন নতুন ক্ষেত্রের উন্নয়নে সাহায্য করা এবারের বাজেটের গুরুত্বপূর্ণ দিক।
প্রধানমন্ত্রী বলেছেন, বিভিন্ন নিয়ম সরলীকরণের ফলে এই বাজেট সাধারণ মানুষের সহজ জীবনযাত্রাকে সাহায্য করবে। ব্যক্তি-বিশেষ, বিনিয়োগকারী শিল্প সংস্থা এবং পরিকাঠামো ক্ষেত্রে এই বাজেট ইতিবাচক পরিবর্তন নিয়ে আসবে।
প্রধানমন্ত্রী বলেছেন, বাজেট উপস্থাপনার পরই বিভিন্ন মহল থেকে ইতিবাচক সাড়া পাওয়া গেছে। আর্থিক স্থিতিশীলতার প্রতি গুরুত্ব দিয়ে বাজেটের আকার বৃদ্ধি করা হয়েছে। বিশেষজ্ঞরা বাজেটে স্বচ্ছতার বিষয়টি প্রশংসা করায় প্রধানমন্ত্রী সন্তোষ প্রকাশ করেছেন।
প্রধানমন্ত্রী বলেছেন, করোনা মহামারী অথবা আত্মনির্ভর ভারত অভিযান – বাজেটে অতিসক্রিয়তার কোনও লক্ষণ নেই। “আমরা সক্রিয়তার ঊর্ধ্বে উঠে একটি অতিসক্রিয় বাজেট উপস্থাপিত করেছি”।
বাজেটে সবক্ষেত্রের প্রতি উন্নয়নের উপর গুরুত্ব দেওয়াকে প্রধানমন্ত্রী প্রশংসা করেছেন। সম্পদ এবং সুস্বাস্থ্য, অতিক্ষুদ্র, ক্ষুদ্র ও মাঝারি শিল্পোদ্যোগ এবং পরিকাঠামো - প্রতিটি বিষয়েই গুরুত্ব দেওয়া হয়েছে। এই বাজেটে স্বাস্থ্য ক্ষেত্রের ওপর অভূতপূর্ব গুরুত্ব দেওয়া হয়েছে। দক্ষিণের রাজ্যগুলি, উত্তর-পূর্ব ভারত এবং লেহ্ ও লাদাখের উন্নয়নের চাহিদা এবারের বাজেটে স্থান পাওয়ায় প্রধানমন্ত্রী সন্তোষ প্রকাশ করেছেন। আমাদের উপকূলবর্তী রাজ্য, যেমন – তামিলনাডু, কেরল ও পশ্চিমবঙ্গকে বাণিজ্যিক চালিকাশক্তিতে পরিণত করার জন্য বিশেষ উদ্যোগ নেওয়া হয়েছে। আসাম সহ উত্তর-পূর্বাঞ্চলের রাজ্যগুলির ব্যবহার না হওয়া সম্ভাবনাকে কাজে লাগাতে এবারের বাজেট সহায়ক হবে।
বাজেটের প্রভাবের বিষয় উল্লেখ করে শ্রী মোদী বলেছেন, গবেষণা ও উদ্ভাবনের ওপর গুরুত্ব দেওয়ায় যুবসম্প্রদায়ের পক্ষে এবারের বাজেট সহায়ক হবে। স্বাস্থ্য, স্বচ্ছতা, পুষ্টি, বিশুদ্ধ জল এবং সকলের প্রতি সমান সুযোগের ব্যবস্থা করায় সাধারণ মানুষ এর ফলে উপকৃত হবেন। একইভাবে, পদ্ধতিগত সংস্কার এবং পরিকাঠামো ক্ষেত্রে ব্যয় বাড়ানোয় কর্মসংস্থান সৃষ্টি এবং উন্নয়নে সুবিধা হবে।
প্রধানমন্ত্রী বলেছেন, কৃষি ক্ষেত্রের জন্য এবং কৃষকদের আয় বৃদ্ধিতে বাজেটে বিভিন্ন উদ্যোগ নেওয়া হয়েছে। কৃষকরা সহজে আরও বেশি ঋণ পাবেন। কৃষি পণ্য ব্যবস্থাপনা কমিটিগুলির নিয়ন্ত্রণাধীন বাজার এবং কৃষি পরিকাঠামো তহবিলকে শক্তিশালী করার জন্য বাজেটে উল্লেখ করা হয়েছে। “গ্রাম এবং আমাদের কৃষকরা যে এই বাজেটে সবচেয়ে গুরুত্ব পেয়েছেন, এর মাধ্যমে সেটি-ই প্রতিফলিত”।
শ্রী মোদী কর্মসংস্থানের সুযোগ বৃদ্ধির জন্য অতিক্ষুদ্র, ক্ষুদ্র ও মাঝারি শিল্পোদ্যোগে দ্বিগুণ বরাদ্দের কথা উল্লেখ করেছেন। নতুন দশকের জন্য দৃঢ় ভিত্তি এবারের বাজেটের মাধ্যমে নিশ্চিত করা হয়েছে। আত্মনির্ভর ভারতের জন্য এই বাজেট সহায়ক হওয়ায় প্রধানমন্ত্রী দেশবাসীকে অভিনন্দন জানিয়েছেন।
প্রতিরক্ষামন্ত্রক
প্রতিরক্ষা প্রতিমন্ত্রী শ্রী শ্রীপাদ নায়েক দু-দিনের প্রতিরক্ষা সম্মেলন ২০২০ গুজরাট উদ্বোধন করলেন
নয়াদিল্লী, ২৬ জুন, ২০২০
প্রতিরক্ষা প্রতিমন্ত্রী শ্রী শ্রীপাদ নায়েক বলেছেন, ভারত তার ব্যাপক আর্থিক বিকাশের ওপর ভর করে এবং মানবিক সাহায্যের মতো বিষয়গুলিতে নৈতিক ভূমিকা পালন করে বর্তমানে সারা বিশ্বের কাছে এক মহা শক্তিধর দেশ হয়ে উঠেছে। শ্রী নায়েক আজ ভিডিও কনফারেন্সের মাধ্যমে প্রতিরক্ষা ও মহাকাশ ক্ষেত্রের সঙ্গে যুক্ত প্রতিরক্ষা সম্মেলন ২০২০ উদ্বোধন করে ভাষণ দিচ্ছিলেন। গুজরাটে এই সম্মেলনের আয়োজক ভারতীয় শিল্প মহাসংঘের  গুজরাট শাখা এবং সোস্যাইটি অফ ইন্ডিয়ান ডিফেন্স ম্যানুফ্যাকচারার।
শ্রী নায়েক বলেন, প্রতিরক্ষা ক্ষেত্রে এক মজবুত সক্ষমতা বিগত কয়েক দশক ধরে দেশে যে সমৃদ্ধি ঘটেছে তার সুরক্ষায় গুরুত্বপূর্ণ ভূমিকা পালন করে। একইসঙ্গে বাণিজ্যিক স্বার্থের মতো গুরুত্বপূর্ণ আর্থিক বিষয়গুলির সুরক্ষার ক্ষেত্রেও প্রতিরক্ষা সক্ষমতা ব্যবস্থার বড় ভূমিকা রয়েছে।
প্রতিরক্ষা প্রতিমন্ত্রী জোর দিয়ে বলেন, প্রতিরক্ষা ক্ষেত্রে কেন্দ্রীয় সরকারের স্বচ্ছ দৃষ্টিভঙ্গির ফলে আজ এই ক্ষেত্রটি বড় ও ছোট উভয় শ্রেণীর শিল্প সংস্থার কাছে বিনিয়োগের কেন্দ্রস্থল হয়ে উঠেছে। তিনি আরও জানান, ৮ হাজারের বেশি ক্ষুদ্র ও মাঝারি শিল্পসংস্থা অর্ডিন্যান্স ফ্যাক্টরি এবং প্রতিরক্ষা রাষ্ট্রায়ত্ত্ব সংস্থাগুলির সঙ্গে অংশিদারিত্ব গড়ে তুলেছে। আরও বেশি সংখ্যক শিল্পসংস্থার সঙ্গে এ ধরণের অংশিদারিত্ব গড়ে তোলা প্রয়োজন বলেও তিনি অভিমত প্রকাশ করেন।
গুজরাটে এ ধরণের সম্মেলন আয়োজন প্রসঙ্গে শ্রী নায়েক বলেন, এই রাজ্যটি সর্বোত্তম পরিকাঠামোগত সুযোগ-সুবিধা নিয়ে বিনিয়োগকারীদের আকৃষ্ট করার আকর্ষণীয় গন্তব্য হয়ে উঠেছে। তিনি আরও বলেন, প্রতিরক্ষা ও মহাকাশ ক্ষেত্রের সুযোগ-সুবিধাগুলিকে কাজে লাগাতে গুজরাট সরকার প্রতিরক্ষা ও মহাকাশ ক্ষেত্রের জন্য বিশেষ নীতি গ্রহণ করেছে।
দু-দিনের এই সম্মেলনে উচ্চপদস্থ সরকারি প্রতিনিধি, অগ্রণী শিল্পসংস্থা ও শিক্ষা প্রতিষ্ঠান অংশ নিচ্ছে। আলোচনায় অংশগ্রহণকারীরা গুরুত্বপূর্ণ প্রতিরক্ষা নীতি, প্রযুক্তির সদ্ব্যবহার, দেশজ প্রতিরক্ষা ব্যবস্থায় প্রযুক্তির প্রয়োগ প্রভৃতি বিষয় নিয়ে আলোচনা করবেন। দেশে প্রতিরক্ষা উপাদন ক্ষেত্রের বিকাশে প্রধানমন্ত্রী শ্রী নরেন্দ্র মোদীর মেক ইন ইন্ডিয়ার স্বপ্নকে বাস্তবায়িত করার ক্ষেত্রে এ ধরণের সম্মেলন সূদুর প্রসারী ভূমিকা নেবে বলেও প্রতিরক্ষা প্রতিমন্ত্রী অভিমত প্রকাশ করেন।
(CG/BD/NS
সংস্কৃতিমন্ত্রক
দর্শকদের জন্য জালিয়ানওয়ালা বাগ স্মারক স্থল আগামী ১৫জুন পর্যন্ত বন্ধ থাকবে
নতুন দিল্লি, ১০ এপ্রিল, ২০২০
দেশ জুড়ে জালিয়ানওয়ালা বাগ হত্যাকান্ডের শতবর্ষ উদযাপন চলছে। ২০১৯এর ১৩এপ্রিল এই শতবর্ষ উদযাপন শুরু হয়েছে, চলবে এছরের ১৩ এপ্রিল পর্যন্ত। বর্তমানে স্মারক স্থলে জাদুঘর ও গ্যালারির আধুনিকীকরণ এবং সংস্কারের কাজ চলছে। স্মারক স্থল চত্বরে সাউন্ড, লাইট সিস্টেম বসানোও হচ্ছে। চলতি বছরের মার্চের মধ্যে এই সংস্কারের কাজ শেষ করে ১৩ এপ্রিল জনসাধারণের শ্রদ্ধা নিবেদনের জন্য স্মারক স্থল খুলে দেওয়ার কথা ছিল। এ জন্য স্মারক স্থল চত্বরে জোর কদমে কাজও চলছিল। নির্ধারিত সময়ের মধ্যে যাতে এই কাজ শেষ করা যায়, তার জন্য চলতি বছরের ১৫ ফেব্রুয়ারি থেকে ১২এপ্রিল পর্যন্ত স্মারক স্থল চত্বরে দর্শকদের প্রবেশে নিষেধাজ্ঞা ছিল। এর পাশাপাশি কোভিড-১৯ সংক্রমণের জেরে এই কাজ আরো বিলম্বিত হচ্ছে। তাই দর্শকদের জন্য জালিয়ানওয়ালা বাগ স্মারক স্থল আগামী ১৫জুন পর্যন্ত বন্ধ রাখার সিদ্ধান্ত নেওয়া হয়েছে।
(CG/SS
প্রধানমন্ত্রীরদপ্তর
প্রধানমন্ত্রী কুস্তিগীর পূজা গেহলটের উজ্জ্বল ভবিষ্যৎ কামনা করেছেন
“পূজা, আপনার পদক প্রাপ্তি আনন্দের কারণ, ক্ষমা চাইবার জন্য নয়”
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী পূজা গেহলটের উজ্জ্বল ভবিষ্যৎ কামনা করেছেন। এএনআই – এর একটি ট্যুইট বার্তা প্রসঙ্গে প্রধানমন্ত্রী একটি মন্তব্য করেছেন। ঐ ট্যুইটে কমনওয়েলথ ক্রীড়া প্রতিযোগিতায় মহিলাদের ৫০ কেজি ফ্রিস্টাইল কুস্তিতে ব্রোঞ্জ পদক জয়লাভ করে পূজা আবেগপ্রবণ হয়ে ট্যুইটারে পোস্ট করেন।
এক ট্যুইট বার্তায় প্রধানমন্ত্রী বলেছেন, “পূজা, আপনার পদক প্রাপ্তি আনন্দের কারণ, ক্ষমা চাইবার জন্য নয়। আপনার পথ চলা আমাদের অনুপ্রাণিত করে। আপনার সাফল্যে আমরা আনন্দিত। আপনি ভবিষ্যতে আরও সাফল্য অর্জন করবেন … এগিয়ে চলুন”!
PG/CB/SB
(
প্রধানমন্ত্রীরদপ্তর
প্রধানমন্ত্রী আগামীকাল গুজরাটের আদালজে শ্রী অন্নপূর্ণাধাম ট্রাস্টের ছাত্রাবাস ও শিক্ষা কমপ্লেক্সের উদ্বোধন করবেন
জনসহায়ক ট্রাস্টের হিরামণি আরোগ্যধামের ভূমি পুজোয় অংশ নেবেন প্রধানমন্ত্রী
নতুন দিল্লি, ১১ এপ্রিল, ২০২২
প্রধানমন্ত্রী শ্রী নরেন্দ্র মোদী আগামীকাল  বেলা ১১টায় ভিডিও কনফারেন্সের মাধ্যমে গুজরাটের আদালজে শ্রী অন্নপূর্ণাধাম ট্রাস্টের ছাত্রাবাস ও শিক্ষা কমপ্লেক্সের উদ্বোধন করবেন। এই উপলক্ষে তিনি জনসহায়ক ট্রাস্টের হিরামণি আরোগ্যধামের ভূমি পুজোয় অংশ নেবেন।
নব নির্মিত এই ছাত্রাবাস ও শিক্ষা কমপ্লেক্সে ৬০০ জন ছাত্র-ছাত্রীর জন্য ১৫০টি কক্ষ সহ থাকা ও খাওয়ার সুবিধা রয়েছে। এছাড়াও এখানে গুজরাট পাবলিক সার্ভিস কমিশন এবং ইউপিএসসি-র বিভিন্ন প্রতিযোগিতা পরীক্ষার প্রশিক্ষণ, ই-গ্রন্থাগার, সম্মেলন কক্ষ, ক্রীড়া কক্ষ, টিভি কক্ষ এবং পড়ুয়াদের জন্য প্রাথমিক স্বাস্থ্য সুবিধার ব্যবস্থা থাকছে।
জনসহায়ক ট্রাস্ট হিরামণি আরোগ্যধাম গড়ে তুলবে। এই আরোগ্যধামে একসঙ্গে ১৪ জন ব্যক্তির ডায়ালিসিসের সুবিধা সহ ২৪ ঘন্টাই রক্ত সরবরাহের জন্য ব্লাড ব্যাঙ্ক, মেডিকেল স্টোর, আধুনিক প্যাথলজি ল্যাবরেটরি সহ স্বাস্থ্য পরীক্ষা-নিরীক্ষার জন্য আধুনিক সরঞ্জাম থাকবে। এমনকি এই আরোগ্যধামে আয়ুর্বেদ, হোমিওপ্যাথি, অ্যাকুপাংচার, যোগ চর্চার সুবিধাও থাকছে। প্রাথমিক শুশ্রুষার, টেকনিশিয়ান এবং চিকিৎসকদের প্রশিক্ষণের সুবিধাও এখানে গড়ে উঠবে।
CG/BD/AS/
(
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা সিকিমে তিস্তা জলবিদ্যুৎ প্রকল্পের ষষ্ঠ পর্যায়ে অনুমোদন দিল
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ল্যাঙ্কো তিস্তা হাইড্রো পাওয়ার লিমিটেডের অধিগ্রহণের জন্য বিনিয়োগ মঞ্জুরির প্রস্তাবে এবং সিকিমে জাতীয় জলবিদ্যুৎ নিগমের মাধ্যমে তিস্তা জলবিদ্যুৎ প্রকল্পের ষষ্ঠ পর্যায়ের বাকি কাজ রূপায়ণের অনুমতি মিলেছে। এই প্রকল্প রূপায়ণে মোট খরচ ধরা হয়েছে ৫ হাজার ৭৪৮ কোটি ৪ লক্ষ টাকা। এর মধ্যে ল্যাঙ্কো তিস্তা হাইড্রো পাওয়ার লিমিটেডের অধিগ্রহণের জন্য নিলাম বাবদ ৯০৭ কোটি টাকা এবং তিস্তা জলবিদ্যুৎ প্রকল্পের ষষ্ঠ পর্যায়ের অবশিষ্ট কাজ রূপায়ণের খরচ বাবদ ৩ হাজার ৮৬৩ কোটি ৯৫ লক্ষ টাকা রয়েছে।
তিস্তা নদী অববাহিকায় বিদ্যুৎ উৎপাদনের যাবতীয় সম্ভাবনার পূর্ণ সদ্ব্যবহারের লক্ষ্যে সিকিমের সিরওয়ানি গ্রামে ষষ্ঠ পর্যায়ের তিস্তা জলবিদ্যুৎ প্রকল্প গড়ে তোলার সিদ্ধান্ত হয়েছে। এই জলবিদ্যুৎ কেন্দ্রটি নির্মাণে তিস্তা নদীর ওপর ২৬.৫ মিটার উচ্চতাবিশিষ্ট একটি বাঁধ নির্মাণ করা হচ্ছে। এই জলবিদ্যুৎ প্রকল্প থেকে ২ হাজার ৪০০ মেগাইউনিট বিদ্যুৎ উৎপাদনের ক্ষমতা রয়েছে। তবে, এই প্রকল্প থেকে ১২৫ মেগাওয়াট ক্ষমতাসম্পন্ন মোট ৪টি ইউনিটের সাহায্যে ৫০০ মেগাওয়াট বিদ্যুৎ উৎপাদন করা হবে। প্রকল্পটি রূপায়িত হলে অতিরিক্ত চাহিদার সময়ে বিদ্যুতের যোগান সম্ভব হবে। সেই সঙ্গে, সিকিমের সার্বিক উন্নয়ন প্রক্রিয়া আরও ত্বরান্বিত করবে।
CG/BD/SB
(Visitor Counter : 103
নির্বাচনকমিশন
বিহারে প্রথম দফার ভোট গ্রহণ ১১ই এপ্রিল
৪টি লোকসভা আসনে প্রার্থী ৪৪
সুষ্ঠুভাবে ভোট পর্ব সম্পন্ন করতে ৭ হাজার ৪৮৬টি ভোট গ্রহণ কেন্দ্র
নয়াদিল্লি, ০৮ এপ্রিল, ২০১৯
সপ্তদশ লোকসভা নির্বাচনে বিহারের ৪টি লোকসভা আসনে প্রথম দফার ভোট আগামী ১১ই এপ্রিল। এই দফায় ঔরাঙ্গাবাদ, গয়া, নওয়াদা এবং জামুই লোকসভা আসনের জন্য ভোট গ্রহণ করা হবে। রাজ্যের বাকি ৩৬টি লোকসভা আসনে ৬ দফায় ভোট গ্রহণ করা হবে।
প্রথম পর্যায়ে ৭৪ লক্ষ ৪০ হাজার ৩২৪ জন ভোটদাতা তাঁদের ভোটাধিকার প্রয়োগ করবেন। এর মধ্যে পুরুষ ভোটার ৩৮ লক্ষ ৯৪ হাজার ২৪ জন এবং মহিলা ভোটার ৩৫ লক্ষ ৪৬ হাজার ১। তৃতীয় লিঙ্গের ভোটদাতা রয়েছেন ২৯৯ জন।
এই ৪টি লোকসভা আসনে মোট ৪৪ জন প্রার্থী প্রতিদ্বন্দ্বীতার আসরে রয়েছেন। সুষ্ঠুভাবে ভোট পর্ব সম্পন্ন করতে ৭ হাজার ৪৮৬টি ভোট গ্রহণ কেন্দ্র খোলা হচ্ছে।
রাজ্যে প্রথম পর্যায়ে নির্বাচনের জন্য গত ১৮ই মার্চ বিজ্ঞপ্তি জারি করা হয়। মনোনয়নপত্র পেশ করার শেষ দিন ছিল ২৫শে মার্চ। ২৬শে মার্চ মনোনয়নপত্রগুলি পরীক্ষা করে দেখা হয়। মনোনয়নপত্র প্রত্যাহারের শেষ দিন ছিল ২৮শে মার্চ।
বিহারে ১০০ শতাংশ ভোটদাতার কাছেই সচিত্র ভোটার পরিচয়পত্র বা এপিক রয়েছে।
CG/BD/SB
(Visitor Counter : 113
মৎস্য ও পশু পালন এবং দুগ্ধশিল্প মন্ত্রক
ভারতীয় কৃষি গবেষণা পর্ষদ মৎসজীবীদের জন্য ১২টি ভাষায় নির্দেশিকা প্রকাশ করেছে
নতুন দিল্লি, ৭ মে,২০২০
সারা বিশ্বজুড়ে কোভিড -১৯ মহামারী ছড়িয়ে পড়ার ফলে লকডাউনের জেরে দেশের বিভিন্ন স্থানে মৎস্য ও জলজ চাষে উল্লেখযোগ্য প্রভাব পড়েছে। জলাশয় থেকে মাছ ধরা এবং জলজ চাষের কাজ ব্যাহত হচ্ছে। এর পাশাপাশি বীজ উৎপাদন, শস্য বীজের কারখানা পরিচালনা ও বাজারে সরবরাহ শৃঙ্খল সহ বেশ কয়েকটি ক্ষেত্র প্রভাবিত হয়েছে। এর ফলে জেলে, মৎসজীবী এবং এই কাজের সঙ্গে প্রত্যক্ষ ও পরোক্ষভাবে যুক্ত ব্যক্তিদের জীবিকা নির্বাহে সমস্যা দেখা দিয়েছে।
ভারতীয় কৃষি গবেষণা পর্ষদ , কৃষি গবেষণা ও শিক্ষা বিভাগ , কৃষি ও কৃষক কল্যাণ মন্ত্রক গবেষণার সঙ্গে যুক্ত বিভিন্ন প্রতিষ্ঠানের সাহায্যে কৃষি ক্ষেত্রে যুক্ত সংশ্লিষ্ট সকল পক্ষের সুরক্ষা নিশ্চিত করার জন্য বিভিন্ন উদ্ভাবনী পদক্ষেপ গ্রহণ করেছে।
তাই মৎসজীবী ও জলজ চাষের সঙ্গে যুক্ত ব্যক্তিদের সুরক্ষা এবং রোগের বিস্তার রোধে এগিয়ে এসেছে আইসিএআর।কোচির আইসিএআর-সেন্ট্রাল ইনস্টিটিউট অফ ফিশারি টেকনোলজি ,জেলে, মাছ ধরতে যাওয়ার নৌকার মালিক, মৎস বন্দর , মাছ বাজার এবং সীফুড প্রসেসিং প্ল্যান্টের সুবিধার্থে ইংরেজি এবং হিন্দি ছাড়াও ১০ টি অঞ্চলিক ভাষায় এই নির্দেশিকা প্রকাশ করা হয়েছে। ব্যারাকপুরের আইসিএআর-সেন্ট্রাল ইনল্যান্ড ইন ফিশারি রিসার্চ ইনস্টিটিউট  নদী, মোহনা, এবং জলাশয়ে মাছ ধরার কাজে জড়িত ব্যক্তিদের জন্য নির্দেশিকা প্রস্তুত করেছে। এই নির্দেশিকা বহুল প্রচারিত সংবাদ পত্র এবং বৈদ্যুতিক সংবাদ মাধ্যমে প্রচার করতে বলা হয়েছে। রাজ্য মৎস্য বিভাগ, বিভিন্ন উন্নয়ন সংস্থা, এনজিও এবং স্বনির্ভর গোষ্ঠীকে বিভিন্ন সামাজিক যোগাযোগ মাধ্যমে প্রচারিত করতে বলা হয়েছে । আইসিএআর-সিআইএফআরআই এবং আইসিএআর-সিআইএফটি'র প্রস্তুত করা এই নির্দেশিকাকে স্বীকৃতি দিয়েছে রোমের খাদ্য ও কৃষি সংস্থা।বিশ্বব্যাপী মৎস্য চাষের সুবিধায় এশিয়া- অঞ্চলে ছোট মৎস্যজীবীদের স্থায়ী উন্নয়নের জন্য এই নির্দেশিকা জারি করা হয়েছে।
বিস্তারিত নির্দেশিকা রয়েছে http://www.fao.org/3/ca8959en/ca8959en.pdf এই ওয়েব সাইটে।
(CG/SS
নির্বাচনকমিশন
সাধারণ নির্বাচনের প্রথম পর্বে পশ্চিমবঙ্গের কোচবিহার  ও আলিপুরদুয়ার  লোকসভা কেন্দ্রের ভোটাররা তাঁদের ভোটাধিকার প্রয়োগ করবেন
কলকাতা, ২০ মার্চ, ২০১৯
সপ্তদশ লোকসভা নির্বাচনের প্রথম পর্বে পশ্চিমবঙ্গের কোচবিহার  এবং আলিপুরদুয়ার  কেন্দ্রের ভোটাররা আগামী ১১ই এপ্রিল তাঁদের ভোটাধিকার প্রয়োগ করবেন। প্রথম পর্বের ভোটগ্রহণের জন্য ১৮ই মার্চ বিজ্ঞপ্তি জারি হয়েছে। বিজ্ঞপ্তি অনুযায়ী, মনোনয়নপত্র জমা দেওয়ার শেষ তারিখ আগামী ২৫শে মার্চ। পরদিন, অর্থাৎ ২৬শে মার্চ মনোনয়নপত্রগুলি পরীক্ষা করে দেখা হবে। মনোনয়নপত্র প্রত্যাহারের শেষ তারিখ ২৮শে মার্চ।
কোচবিহার  লোকসভা কেন্দ্রের মোট ভোটদাতার সংখ্যা ১৮ লক্ষ ৯ হাজার ৫৯৮ জন। এর মধ্যে পুরুষ ভোটার ৯ লক্ষ ৪০ হাজার ৯৪৮ এবং মহিলা ভোটার ৮ লক্ষ ৬৮ হাজার ৬৩২। এই কেন্দ্রে তৃতীয় লিঙ্গের ভোটদাতার সংখ্যা ১৮। জেলায় মোট ভোটগ্রহণ কেন্দ্রের সংখ্যা ২ হাজার ১০।
আলিপুরদুয়ার  সংসদীয় কেন্দ্রে এবার মোট ভোটদাতার সংখ্যা ১৬ লক্ষ ৪২ হাজার ২৮৫। এর মধ্যে পুরুষ ভোটদাতা ৮ লক্ষ ৩১ হাজার ৫১ জন এবং মহিলা ভোটদাতার সংখ্যা ৮ লক্ষ ১১ হাজার ২০৬। এছাড়াও, ২৬জন তৃতীয় লিঙ্গের ভোটদাতা রয়েছেন। জেলায় মোট ভোটগ্রহণ কেন্দ্রের সংখ্যা ১ হাজার ৮৩৪।
CG/BD/DM
(Visitor Counter : 130
দক্ষতাউন্নয়নওশিল্পোদ্যোগমন্ত্রক
বিশ্ব হিন্দি দিবস উপলক্ষ্যে ইউনেস্কোর বিশ্ব ধারোহর সমিতির ওয়েবসাইটে হিন্দিতে লেখার ঐতিহাসিক সিদ্ধান্ত
নতুনদিল্লি, ১১ই জানুয়ারি, ২০২২
ইউনেস্কোতে ভারতের স্থায়ী প্রতিনিধিদল গতকাল ঘোষণা করেছে বিশ্ব হিন্দি দিবস উপলক্ষ্যে ইউনেস্কোর আন্তর্জাতিক ঐতিহ্য কেন্দ্র বা বিশ্ব ধারোহর সমিতির ওয়েবসাইটে ভারতীয় ঐতিহ্যশালী কেন্দ্রগুলির বিষয়ে হিন্দিতে লেখা থাকবে।
কেন্দ্রীয় শিক্ষা ও দক্ষতা বিকাশ মন্ত্রী শ্রী ধর্মেন্দ্র প্রধান ট্যুইটারে এই সিদ্ধান্তকে স্বাগত জানিয়েছেন। তিনি বলেছেন, প্রত্যেক ভারতবাসী ও হিন্দিপ্রেমীদের কাছে হিন্দি গর্বের বিষয়। আন্তর্জাতিক ক্ষেত্রে ভারতীয় ভাষাগুলির জনপ্রিয়তা বাড়ছে , যা উৎসাহব্যঞ্জক।
CG/CB/NS
(Visitor Counter : 112
প্রতিরক্ষামন্ত্রক
প্রতিরক্ষা পরিকল্পনা কমিটির উদ্বোধনী বৈঠক
নয়াদিল্লি, ০৪ মে, ২০১৮
প্রতিরক্ষা পরিকল্পনা কমিটির উদ্বোধনী বৈঠক বৃহস্পতিবার নতুন দিল্লিতে অনুষ্ঠিত হয়। বৈঠকে সভাপতিত্ব করেন জাতীয় নিরাপত্তা উপদেষ্টা শ্রী অজিত দোভাল। তিন বাহিনীর প্রধানরা ছাড়াও বৈঠকে প্রতিরক্ষা সচিব শ্রী সঞ্চয় মিত্র, ব্যয়  সংক্রান্ত সচিব শ্রী অজয় নারায়ণ ঝা, বিদেশ সচিব শ্রী বিজয় কেশব গোখলে প্রমুখ উপস্হিত ছিলেন। উপস্হিত সদস্যরা ভূ-কৌশলগত বিষয় নিয়ে আলোচনা করেন। সেইসঙ্গে, নির্দিষ্ট সময়সীমার মধ্যে কর্মপরিকল্পনা গ্রহণের বিষয়ে একটি তালিকা প্রস্তুত করা নিয়েও সদস্যরা সহমত হন।
CG/BD/NS/…
(Visitor Counter : 27
যুবওক্রীড়াবিষয়কমন্ত্রক
যুব ও ক্রীড়া মন্ত্রক গ্রামীণ ও আদিবাসী / উপজাতি খেলাধূলাকে ‘খেলো ভারত প্রকল্প’-র আওতায় এবং ‘এক ভারত শ্রেষ্ঠ ভারত’ কর্মসূচির মাধ্যমে প্রসার ঘটাচ্ছে: কিরেন রিজিজু
নতুনদিল্লি, ১৭ সেপ্টেম্বর, ২০২০
(যুব বিষয়ক ও ক্রীড়া মন্ত্রক ক্রীড়া উন্নয়নের পাশাপাশি খেলাধুলায় শ্রেষ্ঠত্ব অর্জনের জন্য বিভিন্ন প্রকল্প চালাচ্ছে। এই প্রকল্পগুলির মধ্যে রয়েছে: -
খেলো ইন্ডিয়া স্কিম বা প্রকল্পজাতীয় ক্রীড়া ফেডারেশনগুলিতে সহায়তা; আন্তর্জাতিক ক্রীড়া ইভেন্ট এবং তাদের কোচ ও বিজয়ীদের বিশেষ পুরষ্কার; জাতীয় ক্রীড়া পুরষ্কার, কৃতি ক্রীড়া ব্যক্তিদের পেনশন;
জাতীয় ক্রীড়া উন্নয়ন তহবিল; এবং ক্রীড়া প্রশিক্ষণ কেন্দ্র বা স্পোর্টস ট্রেনিং সেন্টারগুলি ভারতের স্পোর্টস কর্তৃপক্ষের মাধ্যমে চলছে।
যুব ও ক্রীড়া মন্ত্রক গ্রামীণ ও আদিবাসী / উপজাতি খেলাগুলিকে ‘খেলো ভারত প্রকল্প’-র আওতায় এবং ‘এক ভারত শ্রেষ্ঠ ভারত’ কর্মসূচির মাধ্যমে প্রচার করছে। এই স্কিমগুলির অধীনে বেশিরভাগ ক্রীড়াবিদ উপকৃত হচ্ছেন গ্রামীণ অঞ্চল থেকে।
এই প্রকল্পগুলির বিশদ, যুব ও ক্রীড়া মন্ত্রক এবং ভারতের ক্রীড়া কর্তৃপক্ষের ওয়েবসাইটে পাবলিক ডোমেনে পাওয়া যাবে। ভারতের যুব ও ক্রীড়া মন্ত্রক এবং ক্রীড়া কর্তৃপক্ষের প্রকল্প / নীতিগুলি খেলাধূলায় ব্যাপক অংশগ্রহণ, আন্তর্জাতিক ক্রীড়া ইভেন্টে ভারতীয় অ্যাথলেট এবং দলগুলির উন্নত ফল, সারাদেশে আন্তর্জাতিক মানের ক্রীড়া পরিকাঠামোগত সুবিধা তৈরি / উন্নত করার ফলে স্বীকৃতি পাচ্ছে এবং অসামান্য এবং কৃতি ক্রীড়াবিদদের সাফল্যকে উৎসাহিত করছে।
প্রকল্পের প্রস্তাবগুলি, তাদের সম্পূর্ণতা, প্রযুক্তিগত সম্ভাব্যতা এবং তহবিলের জোগান সাপেক্ষে প্রকল্পের মাপকাঠি অনুসারে অনুমোদিত হয়।
আজ লোকসভায় এক প্রশ্নের লিখিত জবাবে কেন্দ্রীয় যুব ঐ ক্র্রীড়া মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু একথা জানান ।
CG/AC
প্রধানমন্ত্রীরদপ্তর
প্রধানমন্ত্রীর সঙ্গে অস্ট্রেলিয়ার প্রাক্তন প্রধানমন্ত্রীর সাক্ষাৎ
নয়াদিল্লি, ২০ নভেম্বর, ২০১৯
অস্ট্রেলিয়ার প্রাক্তন প্রধানমন্ত্রী মিঃ টনি অ্যাবট আজ এখানে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
অস্ট্রেলিয়ার পূর্ব উপকূল বরাবর সাম্প্রতিক দাবানলে জীবনহানি ও সম্পত্তির বিপুল ক্ষয়ক্ষতিতে প্রধানমন্ত্রী শ্রী মোদী তাঁর সমবেদনা জানান।
গুরু নানক দেবজীর ৫৫০তম প্রকাশ পর্ব উপলক্ষে স্বর্ণ মন্দির দর্শন-সহ মিঃ অ্যাবটের ভারত সফরের জন্য প্রধানমন্ত্রী শ্রী মোদী আনন্দ প্রকাশ করেন।
প্রধানমন্ত্রী শ্রী মোদী ২০১৪’র নভেম্বরে ব্রিসবেন শহরে আয়োজিত জি-২০ শিখর সম্মেলনে তাঁর যোগদানের কথা স্মরণ করেন। তিনি বলেন, ক্যানবেরা, সিডনী এবং মেলবোর্নে দ্বিপাক্ষিক বৈঠকগুলি অত্যন্ত ফলপ্রসূ হয়েছে। অস্ট্রেলিয়ার সংসদে যৌথ অধিবেশনে তাঁর ভাষণের কথাও প্রধানমন্ত্রী শ্রী মোদী উল্লেখ করেন।
ভারত – অস্ট্রেলিয়া সম্পর্ককে মজবুত করার ক্ষেত্রে মিঃ অ্যাবটের ভূমিকার প্রশংসা করেন শ্রী মোদী।
SSS/BD/SB
(Visitor Counter : 50